b'\n_START_ARTICLE_\nBabji zob, Jelovica\n_START_PARAGRAPH_\nBabji zob je 1128 metrov visoka razgledna to\xc4\x8dka na skrajnem zahodnem delu Jelovice. Na prepadnem vrhu stoji klop, ozna\xc4\x8devalno-informacijska tabla in vpisna skrinjica. Ob lepem vremenu se odpira lep razgled na del Spodnjih Bohinjskih gora, na Julijske Alpe, Karavanke in Bled z okolico.\n_START_SECTION_\nIzhodi\xc5\xa1\xc4\x8de\n_START_PARAGRAPH_\nNajpogostej\xc5\xa1e izhodi\xc5\xa1\xc4\x8de za vzpon na vrh je v vasi Kupljenik, od koder vodi markirana pot, ki jo povpre\xc4\x8den pohodnik prehodi v 90 minutah.'